CELEX: 31973L0132
Language: el
Date: 1973-05-15 00:00:00
Title: Οδηγία 73/132/ΕΟΚ του Συμβουλίου της 15ης Μαΐου 1973 περί των στατιστικών ερευνών επί του ζωικού κεφαλαίου βοοειδών, των προβλέψεων της διαθέσιμης ποσότητος σε βοοειδή για σφαγή και των στατιστικών σφαγής βοοειδών, που πρέπει να πραγματοποιηθούν από τα κράτη μέλη

Avis juridique important

|

31973L0132

Οδηγία 73/132/ΕΟΚ του Συμβουλίου της 15ης Μαΐου 1973 περί των στατιστικών ερευνών επί του ζωικού κεφαλαίου βοοειδών, των προβλέψεων της διαθέσιμης ποσότητος σε βοοειδή για σφαγή και των στατιστικών σφαγής βοοειδών, που πρέπει να πραγματοποιηθούν από τα κράτη μέλη  

Επίσημη Εφημερίδα αριθ. L 153 της 09/06/1973 σ. 0025 - 0028 Ελληνική ειδική έκδοση: Κεφάλαιο 03 τόμος 9 σ. 0196  Ισπανική ειδική έκδοση: Κεφάλαιο 03 τόμος 7 σ. 0044  Πορτογαλική ειδική έκδοση : Κεφάλαιο 03 τόμος 7 σ. 0044 

++++ΟΔΗΓΙΑ ΤΟΥ ΣΥΜΒΟΥΛΙΟΥ  της 15ης Μαρτίου 1973  περί των στατιστικών ερευνών επί του ζωικού κεφαλαίου βοοειδών , των προβλέψεων της διαθέσιμης ποσότητος σε βοοειδή για σφαγή και των στατιστικών σφαγής βοοειδών , που πρέπει να πραγματοποιηθούν από τα Κράτη μέλη  ( 73/132 / ΕΟΚ )  ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,  Εχοντας υπόψη :  τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως τα άρθρα 43 και 209 ,  τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 187/73 ( 2 ) , και ιδίως το άρθρο 2 ,  την πρόταση της Επιτροπής ,  τη γνώμη της Συνελεύσεως ,  Εκτιμώντας :  ότι , για την εκτέλεση της αποστολής που της έχει ανατεθεί από τη συνθήκη και από τον κανονισμό ( ΕΟΚ ) αριθ . 805/68 , η Επιτροπή πρέπει να πληροφορείται επακριβώς περί της εξελίξεως του ζωικού κεφαλαίου βοοειδών και της παραγωγής βοείου κρέατος εντός των Κρατών μελών , και , επί πλέον , να διαθέτει μία βραχυπρόθεσμη πρόβλεψη της προσφοράς βοείου κρέατος στην αγορά , η οποία να βαζίζεται σ ' αυτή την εξέλιξη   ότι οι έρευνες επί του ζωικού κεφαλαίου βοοειδών , που πραγματοποιούνται επί του παρόντος στα Κράτη μέλη , δεν παρέχουν πάντοτε τη δυνατότητα για μια λεπτομερή , βραχυπρόθεσμη και ομοιόμορφη παρατήρηση της αγοράς  ότι οι μηνιαίες στατιστικές σφαγών δεν επαρκούν για το σκοπό αυτό και ότι η βραχυπρόθεσμη πρόβλεψη προσφοράς βοοειδών και μόσχων προοριζομένων για άμεση σφαγή πραγματοποιείται κανονικά μόνο σε ορισμένα από τα Κράτη μέλη   ότι πρέπει , κατόπιν αυτού , σε όλα τα Κράτη μέλη να γίνονται έρευνες επί του ζωικού κεφαλαίου βοοειδών , για όλες τις κατηγορίες και με ανάλογη ακρίβεια  ότι πρέπει να συμπληρωθεί και να ενοποιηθεί η μηνιαία στατιστική σφαγών και να πραγματοποιούνται κανονικά προβλέψεις κατά κατηγορίες , της παραγωγής βοοειδών προς σφαγή , κατά τις ίδιες χρονικές περιόδους για κάθε Κράτος μέλος   ότι προς εξασφάλιση ανάλογης ακριβείας , πρέπει στην περίπτωση δειγματοληψία , να γίνεται τακτική ενημέρωση των κριτηρίων της δειγματοληψίας και να τηρούνται τα καθορισμένα περιθώρια σφαλμάτων  ότι πρέπει να μειούνται , κατά το δυνατό , τα σφάλματα παρατηρήσεως και να αξιολογείται η σημασία αυτών   ότι , επειδή η διάρθρωση και η περιφερειακή κατανομή της εκτροφής βοοειδών τροποποιούνται συνεχώς , πρέπει η περιφερειακή κατανομή να καταχωρείται κατ ' έτος και να πραγματοποιείται , τουλάχιστο κάθε δύο έτη , μία ειδική διαλογή των αποτελεσμάτων της έρευνας κατά κατηγορίες μεγέθους των ζωικών κεφαλαίων   ότι ενδείκνυται να ταξινομηθούν κατά κατηγορίες , τόσο οι στατιστικές σφαγής , όσο και οι προβλέψεις παραγωγής βοοειδών προς σφαγή , ώστε να καθίσταται δυνατή μία διαφοροποιημένη παρατήρηση της αγοράς , αναλόγως των ειδών των κρεάτων   ότι , επειδή τα αποτελέσματα των ερευνών , των προβλέψεων και της στατιστικής σφαγής προορίζονται να χρησιμεύσουν ως βάση για τις αποφάσεις που θα ληφθούν στα πλαίσια της κοινής οργανώσεως αγοράς του βοείου κρέατος , πρέπει να ανακοινώνονται στην Επιτροπή το ταχύτερο δυνατό και κατά τις ίδιες ημερομηνίες   ότι πρέπει να ορισθεί η διαδικασία που θα ακολουθείται από τη Μόνιμη Επιτροπή Γεωργικών Στατιστικών , η οποία συνεστήθη με την απόφαση του Συμβουλίου της 31ης Ιουλίου 1972 ( 3 ) , για να εξασφαλισθεί κατά την εφαρμογή της παρούσας οδηγίας μία κατά το δυνατό αποτελεσματική συνεργασία μεταξύ των Κρατών μελών και της Επιτροπής   ότι , επειδή οι στατιστικές που προτείνονται στην παρούσα οδηγία δεν αποτελούν παρά ελάχιστο πρόγραμμα , είναι αναγκαίο η Επιτροπή να παρουσιάζει έκθεση κάθε τρία έτη , για να είναι δυνατό να εξετάζεται μέχρι ποίου βαθμού τα προτεινόμενα μέτρα επιτρέπουν την επίτευξη των στόχων της παρούσης οδηγίας και ενδεχομένως , να προτείνει προσέγγιση ή βελτίωση των μεθόδων   ότι πρέπει να ορισθεί η χρηματοδοτική συνεισφορά της Κοινότητος στις δαπάνες που υποβάλλονται τα Κράτη μέλη λόγω των ερευνών που προβλέπονται στην παρούσα οδηγία ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Αρθρο 1  1 . Τα Κράτη μέλη θα πραγματοποιούν κατ ' έτος στατιστική έρευνα επί του ζωικού κεφαλαίου των βοοειδών , λαμβάνοντας ως ημέρα αναφοράς μίαν των ημερών του Δεκεμβρίου .  2 . Η πρώτη έρευνα θα γίνει το 1973 .  Αρθρο 2  1 . Διά του όρου βοοειδή , νοούνται τα κατοικίδια βοοειδή , συμπεριλαμβανομένων των βουβαλοειδών , της κλάσεως 01.02 Α του Κοινού Δασμολογίου .  2 . Οι έρευνες που προβλέπονται στο άρθρο 1 αφορούν όλα τα βοοειδή που υπάρχουν στις εκμεταλλεύσεις γεωργικού ή βιομηχανικού τύπου .  Θεωρούνται ως εκμεταλλεύσεις του ως άνω τύπου , κατά την έννοια της παρούσης οδηγίας , οι εκμεταλλεύσεις μιας χρησιμοποιουμένης γεωργικής εκτάσεως τουλάχιστο ενός εκταρίου ή εκείνες μιας αγελάδος ή τριών άλλων βοοειδών , υπό τον όρο ότι δεν εκτρέφονται για οικιακή κατανάλωση .  3 . Τα Κράτη μέλη των οποίων οι έρευνες αφορούν , επί πλέον , σε εκμεταλλεύσεις άλλες από εκείνες που αναφέρονται στην παράγραφο 2 , παρέχουν και τα στοιχεία που έχουν σχέση με τις εκμεταλλεύσεις αυτές .  Αρθρο 3  1 . Τα στοιχεία του ζωικού κεφαλαίου βοοειδών καταγράφονται αναλυόμενα , τουλάχιστον στις ακόλουθες κατηγορίες :  Α . Βοοειδή μικρότερα του ενός έτους  α ) προοριζόμενα να σφαγούν ως μόσχοι  β ) έτερα :  αα ) αρσενικά  ββ ) θηλυκά  Β . Βοοειδή από ένα μέχρι μικρότερα των δύο ετών  α ) αρσενικά  β ) θηλυκά :  αα ) ζώα προς σφαγή  ββ ) έτερα  Γ . Βοοειδή 2 ετών και πλέον  α ) αρσενικά  β ) θηλυκά :  αα ) δαμάλεις :  1 ) ζώα προς σφαγήν  2 ) έτερα  ββ ) αγελάδες :  1 ) αγελάδες γαλακτοπαραγωγής  2 ) έτερες  Δ . Βούβαλοι  α ) θηλυκοί αναπαραγωγικοί  β ) έτεροι βούβαλοι .  2 . Οι κατηγορίες που αναφέρονται στην παράγραφο 1 δύνανται , αν είναι αναγκαίο , να τροποποιούνται κατά τη διαδικασία που προβλέπεται στο άρθρο 9 .  3 . Ο καθορισμός των κατηγοριών γίνεται από την Επιτροπή μετά από διαβούλευση με τη Μόνιμη Επιτροπή Γεωργικών Στατιστικών , η οποία συνεστήθη με την απόφαση του Συμβουλίου της 31ης Ιουλίου 1972 και η οποία αποκαλείται " επιτροπή " .  Αρθρο 4  1 . Οι έρευνες πραγματοποιούνται είτε υπό μορφή λεπτομερών ερευνών είτε διά τυχαίων δειγματοληψιών .  2 . Τα Κράτη μέλη λαμβάνουν , όσον αφορά τη βάση των δειγματοληψιών , τα μέτρα που κρίνουν κατάλληλα για τη διατήρηση της ποιότητος των αποτελεσμάτων των ερευνών .  3 . Τα σφάλματα δειγματοληψίας δεν πρέπει να υπερβαίνουν το 1 % του συνολικού αριθμού των βοοειδών και το 1,5 % του συνολικού αριθμού των αγελάδων κάθε Κράτους μέλους , δοθέντος ότι τα ποσοστά αυτά ανταποκρίνονται σ ' ένα όριο εμπιστοσύνης 68 % .  Κατά παρέκκλιση των διατάξεων του πρώτου εδαφίου , σφάλματα δειγματοληψίας 1,5 % και 2,5 % , γίνονται αποδεκτά για την Ιταλία μέχρι το 1975 , εκτός παρατάσεως αποφασιζομένης από το Συμβούλιο , μετά από πρόταση της Επιτροπής .  4 . Τα Κράτη μέλη λαμβάνουν τα κατάλληλα μέτρα για την αξιολόγηση και τον περιορισμό των σφαλμάτων παρατηρήσεως .  Αρθρο 5  1 . Τα Κράτη μέλη ανακοινώνουν στην Επιτροπή τα προσωρινά αποτελέσματα των ερευνών , χωρίς υποδιαιρέσεις κατά περιφέρειες , το βραδύτερο έξη εβδομάδες μετά το μήνα αναφοράς της έρευνας .  Κατά παρέκκλιση των διατάξεων του πρώτου εδαφίου επιτρέπεται στην Ιταλία να ανακοινώνει τα ανωτέρω αποτελέσματα το βραδύτερο οκτώ εβδομάδες μετά το μήνα αναφοράς της έρευνας .  2 . Τα τελικά αποτελέσματα με υποδιαιρέσεις για τα κατωτέρω εδάφη , πρέπει να ανακοινώνονται το βραδύτερο δέκα εβδομάδες μετά το μήνα αναφοράς .  Γερμανία : * Regierungsbezirke *  Γαλλία : * Regions de programme *  Ιταλία : * Regioni *  Κάτω Χώρες : * Provincies *  Βέλγιο : * Provinces / Provincies *  Λουξεμβούργο : * - *  Δανία : * - *  Ιρλανδία : * - *  Ηνωμένο Βασίλειο : * Σκωτία , Βόρεια Ιρλανδία , Ουαλλία , γεωργικές περιφέρειες της Αγγλίας .  3 . Τα αποτελέσματα επί εθνικού επιπέδου πρέπει να εκπονούνται και να ανακοινώνονται από τα Κράτη μέλη , το βραδύτερο κάθε δύο έτη , αρχής γενομένης από την έρευνα του 1975 , κατά τις κατηγορίες μεγέθους του κατεχομένου ζωικού κεφαλαίου , σύμφωνα με τους πίνακες που καταρτίζονται κατά τη διαδικασία που προβλέπεται στο άρθρο 9 .  Τα Κράτη μέλη εκπονούν και ανακοινώνουν για πρώτη φορά τους πίνακες που αναφέρονται στην έρευνα του 1973 ή , ελλείψει αυτής , του 1974 .  4 . Πάντως , κάθε Κράτος μέλος που λαμβάνει τα αποτελέσματα που αναφέρονται στις παραγράφους 2 και 3 με άλλη έρευνα , πραγματοποιουμένη κατά το έτος αναφοράς , δύναται να χρησιμοποιήσει τα αποτελέσματα αυτά , τουλάχιστον μέχρι το 1975 .  5 . Αν η θέση σε εφαρμογή της παρούσης οδηγίας κατά την προβλεπόμενη ημερομηνία προσκρούει σε σημαντικές δυσκολίες όσον αφορά τις προθεσμίες διαβιβάσεως των προσωρινών στοιχείων που προβλέπονται στην παράγραφο 1, θεσπίζονται μεταβατικά μέτρα κατά τη διαδικασία που προβλέπεται στο άρθρο 9 .  Αρθρο 6  1 . Τα Κράτη μέλη , με βάση τα αποτελέσματα των ερευνών και τα άλλα διαθέσιμα στοιχεία , προβαίνουν σε προβλέψεις της πιθανής προσφοράς σε βοοειδή προς σφαγή για το πολιτικό έτος μετά από το μήνα πραγματοποιήσεως της έρευνας .  2 . Η πιθανή προσφορά σε βοοειδή προς σφαγή πρέπει να ορίζεται για τις ακόλουθες κατηγορίες :  Α . Μόσχοι ,  Β . Δαμάλεις ,  Γ . Αγελάδες ,  Δ . Ταύροι και βόες .  Ο προσδιορισμός των κατηγοριών αυτών γίνεται από την Επιτροπή μετά διαβούλευση με την επιτροπή .  3 . Τα Κράτη μέλη ανακοινώνουν στην Επιτροπή τις προβλέψεις συγχρόνως με τα αποτελέσματα των ερευνών .  Αρθρο 7  1 . Τα Κράτη μέλη καταρτίζουν μηνιαίες στατιστικές επί του αριθμού και του βάρους σε ολόκληρα σφάγια των ζώων των εσφαγμένων στην επικράτεια αυτών .  Αν είναι απαραίτητο , παρέχουν κάθε τέσσερις μήνες συμπληρωματικές πληροφορίες , κατανεμημένες ανά μήνα , κυρίως για το τμήμα των σφαγών που δεν περιλαμβάνεται στις μηνιαίες στατιστικές που αναφέρονται στο πρώτο εδάφιο , πληροφορίες , που καθιστούν συγκρίσιμες αυτές τις στατιστικές και τις συμπληρώνουν κατά τρόπο που να καλύπτουν το σύνολο των σφαγών .  2 . Οι στατιστικές σφαγής , που προβλέπονται στην παράγραφος 1 , πρέπει να καταρτίζονται για τις ακόλουθες κατηγορίες :  Α . Μόσχοι ,  Β . Δαμάλεις ,  Γ . Αγελάδες ,  Δ . Ταύροι ,  Ε . Βόες .  3 . Ο ορισμός του βάρους σε ολόκληρα σφάγια που αναφέρεται στην παράγραφο 1 και των κατηγοριών που αναφέρονται στην παράγραφο 2 γίνεται από την Επιτροπή μετά από διαβούλευση με την επιτροπή .  4 . Τα Κράτη μέλη ανακοινώνουν στην Επιτροπή τα αποτελέσματα των στατιστικών σφαγής το βραδύτερο έξη εβδομάδες μετά το μήνα αναφοράς .  Αρθρο 8  Η προσαρμογή των στατιστικών του εξωτερικού εμπορίου προς τις κατηγορίες που αναφέρονται στα άρθρα 3 , 6 και 7 πραγματοποιείται μετά από διαβούλευση από κοινού με την επιτροπή και την επιτροπή του NIMEXE , κατά τη διαδικασία που προβλέπεται στο άρθρο 5 του κανονισμού ( ΕΟΚ ) αριθ . 1445/72 ( 4 ) .  Αρθρο 9  1 . Στις περιπτώσεις που γίνεται επίκληση της διαδικασίας που ορίζεται στο παρόν άρθρο , η επιτροπή συγκαλείται από τον πρόεδρό της , είτε με δική του πρωτοβουλία , είτε κατόπιν αιτήσεως του αντιπροσώπου ενός Κράτους μέλους .  2 . Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν . Η επιτροπή διατυπώνει τη γνώμη της για το σχέδιο αυτό εντός προθεσμίας την οποία ο πρόεδρος δύναται να ορίσει αναλόγως του επείγοντος του εν λόγω θέματος . Η επιτροπή αποφαίνεται με πλειοψηφία σαράντα μιας ψήφων . Οι ψήφοι των Κρατών μελών σταθμίζονται κατά την αναλογία που προβλέπεται στο άρθρο 148 , παράγραφος 2 της συνθήκης . Ο πρόεδρος δεν ψηφίζει .  3 . α ) Η Επιτροπή θεσπίζει τα υπό μελέτη μέτρα όταν αυτά είναι σύμφωνα με τη γνώμη της επιτροπής .  β ) Οταν τα υπό μελέτη μέτρα δεν είναι σύμφωνα με τη γνώμη της επιτροπής ή όταν λείπει η γνώμη αυτής , η Επιτροπή υποβάλλει , χωρίς καθυστέρηση , στο Συμβούλιο πρόταση σχετικά με τα μέτρα που πρέπει να ληφθούν . Το Συμβούλιο αποφαίνεται με ειδική πλειοψηφία .  γ ) Αν το Συμβούλιο δεν έχει αποφανθεί εντός προθεσμίας τριών μηνών , υπολογιζομένης από της συγκλήσεώς του , τα προτεινόμενα μέτρα θεσπίζονται από την Επιτροπή .  Αρθρο 10  Η Επιτροπή υποβάλλει στη Συνέλευση και στο Συμβούλιο κάθε τρία έτη , και για πρώτη φορά το 1976 , έκθεση για την κτηθείσα πείρα από τις έρευνες και τις προβλέψεις , που προβλέπονται από την παρούσα οδηγία .  Η Επιτροπή , ενδεχομένως , υποβάλλει στο Συμβούλιο προτάσεις , κυρίως προς το σκοπό νέας προσεγγίσεως ή βελτιώσεως των μεθόδων .  Το Συμβούλιο αποφαίνεται επί αυτών των προτάσεων κατά τη διαδικασία ψηφοφορίας που προβλέπεται στο άρθρο 3 παράγραφος 2 της συνθήκης .  Αρθρο 11  1 . Οι απαραίτητες δαπάνες για τη διεξαγωγή των ερευνών , που προβλέπονται στην παρούσα οδηγία , κατά τα έτη 1973/1974/1975 βαρύνουν κατά ένα κατ ' αποκοπή ποσό που πρόκειται να καθορισθεί , τον προϋπολογισμό των Ευρωπαϊκών Κοινοτήτων .  2 . Η διεξαγωγή των αναφερομένων στο άρθρο 1 ερευνών , πέραν της 31ης Δεκεμβρίου 1975 εξαρτάται από απόφαση του Συμβουλίου , που αποφασίζει μετά από πρόταση της Επιτροπής , πριν από την ημερομηνία αυτή , περί του τρόπου χρηματοδοτήσεως των ερευνών αυτών .  Αρθρο 12  Η παρούσα οδηγία απευθύνεται στα Κράτη μέλη .  Εγινε στις Βρυξέλλες , στις 15 Μαϊου 1973 .  Για το Συμβούλιο  Ο Πρόεδρος  A . LAVENS  ( 1 ) ΕΕ αριθ . Ν 148 της 28.6.1968 , σ . 24 .  ( 2 ) ΕΕ αριθ . Ν 25 της 30.1.1973 , σ . 23 .  ( 3 ) ΕΕ αριθ . Ν 179 της 7.8.1972 , σ . 1 .  ( 4 ) ΕΕ αριθ . Ν 161 της 17.7.1972 , σ . 1 .